Eva (43), wat sowat agt maande swanger is en ’n seuntjie verwag, was geklee in ’n pragtige wit kantrok en het babaspeletjies met haar gaste gespeel.
“Sy het die heeltyd gelag en aan haar boepie gevat,” het ’n bron aan die tydskrif People vertel. “Hulle het verskeie babaspeletjies gespeel en Eva was in die beste bui.”
“Teen die einde van die partytjie het Pepe opgedaag en Eva het baie emosioneel geraak. Hy het al die gaste bedank dat hulle gekom het en gesê hulle kan nie wag om hul baba te ontmoet nie. Dit was ’n baie spesiale ooievaarstee.”
Die Desperate Housewives-aktrise het die partytjie verlaat met ’n koek in die vorm van ’n babadoek, badspeelgoed, boeke, karsitplekke, skattige klere en ’n stootwaentjie.